हौलीवुड फिल्मों के हिंदी व अन्य भाषाओं में डब हो कर रिलीज होने से बौलीवुड पर क्या असर हो रहा है, इस पर तुषार बताते हैं, ‘‘अच्छा असर है. जितना ज्यादा कंपीटिशन होगा उतनी अच्छी फिल्में बनेंगी. हौलीवुड फिल्में ज्यादा कमाएंगी, तो हम भारतीय भी उन का मुकाबला करने के लिए अच्छी फिल्म बनाएंगे.’’ खुद के सोशल मीडिया पर ऐक्टिव रहने के सवाल पर वे बताते हैं, ‘‘मैं ट्विटर व इंस्टाग्राम पर बहुत सक्रिय हूं. मैं हर विषय पर लिखता हूं, राजनीति पर भी अपने विचार रखता हूं, लेकिन दिनभर नहीं लगा रहता.’’